google/wiki40b huggingface dataset:
Sexton Blake and the Hooded Terror

Handling

Filmen, som blir beskrevet som den beste i 1930-tallets serie med Sexton Blake-filmer, tar for seg detektivens bestrebelser med å nedkjempe en større krimorganiasjon ledet av Michael Larron, en slags professor Moriarty-type.

Mottakelse

Om filmens kjeltring skrev Leonard Maltin at Tod Slaughter egentlig spilte streit i denne tålelige bra lavbudsjettsfilmen. Dennis Schwartz mente at «Tod Slaughter er en fornøyelse som den perverse kjeltringen som både sikler etter frimerker og Julie (Greta Gynt) og som - når han møter gjengmedlemmene - pynter seg i en elegant sort kappe, med en slange brodert på dens forside, og en stilig KKK-liknende hette. I likhet med Vincent Price kan Slaughter gjøre at en ikke altfor original lavbudsjetts B-film blir morsom å se på».
Haitian Health Foundation

Haitian Health Foundation (HHF) er en amerikansk ideell organisasjon som arbeider på landsbygda sørvest i Haiti for å gi helsetjenester, utviklingshjelp, nødhjelp og utdanning.
HHF er støttet av private donore, USAID og andre ikke-statlige organisasjonar, i tillegg til at de får støtte gjennom at folk leverer klær, gjenstander og lignende, og de frivillige som arbeider for organisasjonen. Hovedkvarteret deres ligger i Norwich i Connecticut, og den nåværende direktøren er Jeremiah J. Lowney, som også grunnla organisasjonen. Den nåværende daglige lederen er E. Marilyn Lowney.
Røykens venner

Røykens venner er en norsk interesseorganisasjon som ble stiftet i forbindelse med at røykeloven trådte i kraft 1. juni 2004. Organisasjonen ønsker en liberalisering av røykeloven for sine medlemmer. Helge Skogstad var initiativtaker og leder. Medlemstallet økte etter hvert til vel 2 000 og kontingenten var øremerket rettslig avklaring av hvorvidt det fortsatt skulle være lov å røyke i lokaler hvor kun medlemmer har adgang.
Foreningen opprettet en del røykeklubber i samarbeid med utesteder. Men da disse ble pålagt å stenge i 2005, dabbet interessen for medlemskap av. Hardanger Hotel, som hadde en slik klubb, gikk imidlertid til sak mot staten. Hotellet tapte i første rettsintans, Oslo tingrett, våren 2006, men vant i Borgarting lagmannsrett i august 2007. Røykens venner har vært en støttespiller for Hardanger Hotel under den rettslige behandlingen av saken.
Adeliinae

Utseende

Små (1-2 millimeter), spinkle snyltevepser. Antennene har 20 ledd. Disse vepsene ligner overflatisk på maur, det er observasjoner som kan tyde på at de også etterligner lukten av maur.

Levevis

De er parasitoider som angriper små, bladminerende sommerfugllarver i familien Nepticulidae.
Frontispis (arkitektur)

Frontispis (fra fransk: frontispice; av middelalderlatin: frontispicium, «fasade») er en arkitektonisk betegnelse på midtpartiet av en bygning, ofte framskutt eller markert ved en gavl. Det brukes både om et framskutt fasadeparti i forbindelse med hovedinngangen på en bygning, hvis det avsluttes øverst med et gavlmotiv, og det brukes om en frontgavl over øverste gesims på en fasade, også der fasaden nedenfor ikke er trukket frem. Oppbygget over gesimsen er som regel utformet som en trekant, men begrepet brukes enkelte steder om oppbygg med en annen utforming, eksempelvis med buet avslutning. 
Frontispisen har sin opprinnelse i gavltrekanten i antikke templer. Dette arkitekturmotivet kalles også tympanon. 
Betegnelsen kan tidvis også benyttes om et bilde eller tegning vendt mot tittelsiden i en bok.
Somoveken

Somoveken er en isbre i Fimbulheimen i Dronning Maud Land. Den er 60 kilometer lang og strømmer mellom Wohlthatmassivet i øst og Orvinfjella i vest.
Breen er navngitt etter den sovjetiske oseanografen og polarforskeren Mikhail Somov (1908–1973).
Styrsvik

Styrsvik er ei lita bukt og ei grend sør på Nøtterøy i Færder kommune. Stedet befinner seg like øst for Roper'n og vest for Strengsdal.
Marie Kondo

Æresbevisninger

Hun ble oppført som en av verdens 100 mest innflytelsesrike personer av Time Magazine i 2015.
Falguière (Paris Metro)

Falguière er en stasjon på metroen i Paris.
Stasjonen betjener linje 12.
Framnæs Mekaniske Værksted

Framnes Mekaniske Værksted (ofte skrevet som Framnæs mek. Værksted og tidligere kalt Framnæs Skibsværft) var et skipsverft i Sandefjord (i Sandar frem til kommunesammenslåing i 1968) i Vestfold. Verftet fikk navnet i 1892 etter at Christen Christensen hadde kjøpt Rødsverven og andre omkringliggende verft. Det ble aksjeselskap i 1898. Framnæs mek. Værksted var i årtier byens største arbeidsplass. Verftet drev med store jobber som reparasjoner på hvalflåten og andre skip og etterhvert oljeplattformer. I 1987 ble bedriften nedlagt.

Historikk

Framnæs Mekaniske Værksted hadde opprinnelse i tre tidligere skipsverft.
Christen Christensen overtok Rødsverven i 1868 og kjøpte de andre verftene ett etter ett. Han startet Sandefjord Flytedokker A/S i 1884. I 1892 eide han nesten alle eiendommene privat som senere ble A/S Framnæs mek.Værksted. I mellomtiden hadde han også kjøpt Kamfjordverven og Stubbverven. For å finansiere ombygging av verftet til å kunne bygge stålskrog, omorganiserte Christensen selskapsstrukturen til verftet i 1898 til et aksjeselskap. Sandefjord Flytedokker ble oppløst og de to dokkene ble solgt. Ny dokker ble deretter bygd av verftet.
REFORGER

REFORGER (fra REturn of FORces to GERmany, engelsk for retur av styrker til Tyskland) var en årlig militærøvelse i regi av NATO under den kalde krigen.  Hensikten var å sikre at USA kunne forsterke Vest-Tyskland raskt ved en krise.  Øvelsene pågikk fra 1967 til 1993, bortsett fra i 1989.  Ved en faktisk krise ville en operasjon ved samme navn iverksettes.

Historie

Fra rundt 79 000 menn i 1950 vokste den amerikanske hærens tilstedeværelse i Europa til 257 000 midt i 1952.
I 1967 offentliggjorde USA at de planla å trekke tilbake rundt 28 000 soldater fra Europa, noe som tilsvarte rundt to divisjoner.  På samme tid iverksatte de en serie årlige øvelser som skulle vise Sovjetunionen at USA var både i stand til og kapable til å forsterke Europa hvis det kom til en militær krise.  Den første øvelse REFORGER startet 6. januar 1969, og ble fra sovjetisk hold fordømt som «en alvorlig militær provokasjon.»
Nordecon

Nordecon AS er Estlands åttende største selskap målt etter omsetning, og driver bygg- og anleggsvirksomhet. Det er børsnotert i Tallinn og har hovedkvarter der. Selskapet er det største anleggsselskapet i Baltikum og har virksomhet også i Latvia og Litauen.
I 2007–08 hadde selskapet en årsomsetning på 247 mill euro.
Dansk krone

Historie

Kroner og ører ble innført ved en lov av 1873 og tatt i bruk 1. januar 1875. De avløste rigsbankdaleren, og én daler ble da verdsatt til to kroner, én mark til 33 1/3 øre og én skilling til to øre. 
Samtidig ble den skandinaviske myntunion innført, en union som bestod frem til første verdenskrig.

Mynter

Danske gyldige mynter finnes i følgende valører: 50-øre, 1 kr, 2 kr, 5 kr, 10 kr, 20 kr.
Til spesielle anledninger er det utstedt gyldige mynter i andre valører, som 50 kr, 100 kr, 200 kr, 500 kr og 1000 kr.
Utover de gyldige finnes det som samleobjekt for myntsamlere mynter i følgende valører: 1 øre, 2 øre, 5 øre, 10 øre, 25-øre og ½ kr.

Sedler

Danske gyldige pengesedler finnes i følgende valører: 50 kr, 100 kr, 200 kr, 500 kr, 1000 kr.
Utover de gyldige finnes det som samleobjekt for myntsamlere sedler i følgende valører: 1 kr, 5 kr, 10 kr, 20 kr.
Tempura

Tempura (天麩羅, てんぷら tenpura, sannsynligvis fra latinens tempora, 'temporær') er i det japanske kjøkken mat som først er blitt panert og deretter frityrstekt i olje.
Det dreier seg ofte om sopp, fisk, reker, blekksprut, søtpotet eller lotusrot som dyppes i en deigblanding basert på ris og også består av et fint tempuramel bestående av vann, mel og eggegule (iblant med tilsatt bikarbonat). I stedet for tempuramel kan man også benytte hvetemel. Deretter friteres ingrediensene i 2-3 minutter.
Tempura serveres med en dipsaus (tentsuyu, 天汁) bestående av dashi (出汁, buljong), mirin (味醂, søt risvin) og japansk soya samt revet daikon (大根, asiatisk reddik) og skavet ingefær. 
Teknikken ble introdusert i Japan på 1500-tallet av portugisiske katolske misjonærer tilhørende jesuittordenen og handelsmenn fra regionen Alentejo. Ordet てんぷら er et låneord fra portugisisk tempero. Det antas å være sammenkoblet med misjonærenes ord for fasten – tempora; da fikk man ikke spise retter med kjøtt.
Japanske restauranter som har spesialisert seg på tempura kalles tempura-ya (てんぷら屋).
Ramdal

Ramdal er et område nord på Nøtterøy i Færder kommune. Det grenser til Kaldnes (tilhørende Tønsberg kommune) i nordøst, Valhalla i vest, Rambergåsen i sør og Vestfjorden i vest. I den nordlige enden av Ramdal ligger Danholmen.
I Ramdal ligger Nøtterøys eneste hotell, Active Hotel, samt treningssenteret Active med et badeland og et lekeland.
Mancala

Mancala er en gruppe brettspill, på engelsk iblant kalt sowing games eller count eller capture games (direkte oversatt regn og samle). Kalaha, Oware, Sungka og Bao er blant de vanligste mancala-spillene. Mancala har i store deler av Afrika og visse deler av Asia tilsvarende rolle og status som sjakk har i Vesten.
Opprinnelsen til mancala-spillene er usikker, det er funnet flere eldre funn fra Eritrea og Etiopia i Afrika.

Navn

En vanlig misoppfatning er at mancala i seg selv er ett spill, hvilket ikke er tilfelle. Denne misoppfatninger deles ofte av spillprodusenter i Vesten som feilaktig kaller spill for mancala. Iblant blir spill navngitt som etiopisk mancala eller nigeriansk mancala. Mancalaspill spilles i disse landene, men selv innad i landene finnes det flere forskjellige mancala-spill.
Navnet mancala kommer fra det arabiske ordet naqala (direkte oversatt: «å flytte»).
Changyon

Administrativ inndeling

Fylket er delt inn i en ŭp (småby), en rodongjagu (arbeiderdistrikt) og 19 ri (landsby).
Kokstad depot

Fremdrift

Fylkestinget vedtok 12. mars 2013  å starte på arbeidet med å tilrettelegge tomten i mai 2013. Fylkeskommunen forskutterte 40 millioner kroner til arbeidet ettersom utvidelsen av Bergensprogrammet fortsatt ligger til behandling i Samferdselsdepartementet. Tilretteleggingsarbeidene startet i 2013 for at man skal nå målet om åpne å byggetrinn tre i 2016 samtidig med åpningen av ny terminal på Bergen Lufthavn Flesland.
Del.icio.us

Generell beskrivelse

Del.icio.us klassifiserer bokmerkene etter et ikke-hierarkisk system der brukerne kan klassifisere («tagge») kategorier for hvert at sine bokmerker. Brukerne kan fritt velge hvilke enkeltord de vil bruke for å beskrive nettsiden. Dette kalles innen informasjonsvitenskap «åpent vokabular» og med teknologisjargong «folksonomi». Typiske tagger om denne nettsiden her kunne for eksempel være: «Wikipedia, WP, sosialbokmerking, internett, nettsteder, bokmerke, norsk, delicious».
Det er ikke noe over- eller underordning mellom kategoriene, som for eksempel på kategorisystemet til Wikipedia. Ved pålogging vil hver bruker se sine bokmerker, samtidig som det er mulig å søke for å se hvilke nettsider som har blitt klassifisert med samme kategoriord. Dermed kan samme side bli bokmerket flere brukere. Det frie kategorisystemet sikrer at det er stort samsvar mellom hva brukerne oppfatter at en nettside omhandler, og hvilke kategorier den blir klassifisert i. Når flere brukere gir ulike kategorier til samme nettside, fører det til at taggene utfyller hverandre. Dersom det er stort statistisk sammenfall i hvilke tagger brukerne gir en side, vil dette styrke graden av hvor «riktig» en kategori er. Dermed fanges både avvik og enighet opp av kategorisystemet.
Alle tagger er refererbare med egen URL. Det vil si at hver gang det opprettes en kategori, vil det samtidig oppstå en nettside som rangerer alle bokmerkede nettsider som har blitt tildelt denne taggen etter popularitet. Dette gir brukerne mulighet til å oppdage beslektede nettsider som de ikke kjente til fra før av.
Det er også mulig å abonnere på nye bokmerker i en kategori, eller fra en bruker med hjelp av RSS.
Alle lenker lastet opp til nettstedet er i utgangspunktet synlige for alle og enhver. Men det er støtte for å holde bokmerker private ved å krysse i en boks.
Det er utviklet plug-ins til de mest populære nettleserne for å kunne bokmerke nettsider rett fra nettleseren.
Marionett

Marionett eller marionette er en spesiell type figurteaterdokke som har bevegelige ledd og som blir styrt ovenfra med snorer eller staver, til forskjell fra for eksempel hånddukker eller skyggeteaterdokker. Marionettdukker er vanskelige å føre, men kan til gjengjeld bevege seg mer realistisk og framstå som mer levende enn andre dokker.
I overført betydning kan ordet «marionett» også brukes om en person som ikke har en egen vilje, men lar seg styre og bruke av andre som er mektigere, altså med samme betydning som det norske «nikkedukke». Ordet brukes da ofte i sammensetninger som marionettregjering eller marionettregime.

Etymologi

Ordet «marionett» kommer av det franske Marionette, det vil si «Lille Marion», som var navn på den unge jomfru Maria som ble framstilt ved hjelp av dokker i flere populære kirkespill i Frankrike i middelalderen.
Crime Stoppers

Crime Stoppers er et internasjonalt kriminalitetsbekjempende program som ble startet i New Mexico i USA i juli 1976. Det finnes Crime Stoppers-program i en rekke land over hele verden. Hovedinnholdet i programmet er drift av tipstelefoner som gir lokalsamfunnets borgere mulighet til å gi anonym informasjon om kriminell aktivitet. Dette gjør at folk kan bidra til bekjempelse av kriminalitet uten selv å bli dratt inn i etterforskningen. Tipsere kan også bli berettiget til en belønning dersom informasjonen resulterer i pågripelse og/eller påtale.
På internasjonalt nivå støttes Crime Stoppers-programmene av Crime Stoppers International Foundation, som har hovedkontor i Austin i Texas.
Ikiru

Handling

Hovedpersonen, Kanji Watanabe, er en middelaldrende mann som har jobbet i den samme monotone byråkratiske stillingen i tretti år. Hans kone er død, og hans sønn og svigerdatter bor sammen med han. Vi får se at hans sønn og svigerdatter hovedsakelig er interessert i Kanjis pensjon og deres fremtidige arv, og at de skyver ham unna når han prøver å få kontakt. 
Når Kanji mottar beskjeden om at han har magekreft og mindre enn et år igjen å leve, forsøker han å avfinne seg med sin forestående død. Han forteller ikke sønnen om kreften, siden sønnen ikke lenger tar hensyn til ham. Han gjør derfor et forsøk på å leve til det fulle ved å oppsøke Tokyos natteliv, men han oppdager fort at dette ikke er løsningen. Dagen etter, fører et tilfeldig møte med en av sine tidligere underordnede ham til å forfølge en annen tanke. Kanji blir fascinert av hennes kjærlighet til livet og boblende entusiasme. Han forteller henne at han skulle ønske han kunne leve en dag i en slik sorgløs, ungdommelig tilstand. Hun forteller ham at hennes lykke kommer fra sin nye jobb på en leketøyfabrikk, som får henne til å føle at hun leker med alle barna i Japan. Inspirert av dette, dedikerer Kanji hans gjenværende tid til å nå en verdig prestasjon før hans liv ender. Gjennom iherdig innsats er han i stand til å overvinne byråkratiets treghet, og får bygd en lekeplass på noe som tidligere var en skraphaug.
Den siste delen av filmen foregår i Kanjis begravelse, hvor hans tidligere medarbeidere forsøker å finne ut hva som forårsaket en slik dramatisk endring i hans oppførsel. Hans forvandling fra lat byråkrat til lidenskapelig advokat forundrer dem, men de blir til slutt enige om at Kanji må ha visst om at han var døende. Etter mye selvransakelse bestemmer de seg for å leve sine liv med samme dedikasjon og lidenskap som han gjorde. En ikonisk scene fra filmen er fra de siste øyeblikkene i Kanjis liv, hvor han sitter på en huske i parken han bygde. Han stirrer kjærlig utover lekeplassen, i fred med seg selv og verden.
Alexandre Dumas (Paris Metro)

Alexandre Dumas er en stasjon på metroen i Paris.
Stasjonen betjener linje 2.
Heysel

Om anlegget

Brussel internasjonale utstilling i 1935 og verdensutstillingen Expo 58 fant sted på området. Det mest kjente og fremtredende byggverket i Heysel er Atomium, som ble bygget til verdensutstillingen i 1958. I Heysel ligger også konserthuset Palais du Centenaire (nederlandsk: Eeuwfeestpaleis) som ble bygget til utstillingen i 1935. Eurovision Song Contest 1987 ble arrangert i konserthuset, og i dag brukes huset også til utstillinger og messer.
Heysel Stadion, bygget i 1930, ligger også i Heysel. Etter Heysel-tragedien i 1985 som krevde 39 menneskeliv, ble stadionet gjenoppbygget og omdøpt til Kong Baudouin stadion. Det var lenge planlagt et ny stadion, Eurostadion, som skulle erstatte Kong Baudouin stadion. De nye stadionplanene ble imidlertid skrinlagt i 2018. 
I Heysel-parken er det også et stort filmteater (Kinepolis), en miniatyrpark (Mini-Europa), en tropisk vannpark (Océade) og et planetarium. Innendørsarenaen Palais 12 med plass til 15 000 publikummere ligger også i parken.
Malthinus

Utbredelse

Malthinus finnes i Europa, østover i Asia og i Nord-Afrika.

Utseende

Malthinus er små avlange biller, vanligvis mellom 1-6 mm lange. Palpenes (munnføtter) endeledd er smalt og ovalt litt tilspisset, ikke knivformet. Kjevenes innside har en tydelig (lang) tann. Antennene er festet litt fra fasettøynenes innside, omtrent så nært øynene som første antenneledd, ved roten, er bredt. Hodet generelt kort framover (sett ovenfra) og stikker knapt lengre frem enn fasettøynene. Det vil si at hodeformen er mer ovalformet, sett ovenfra, bredere enn langt. Bakhodet noe smalt bakover, slik at det blir en slags hals. Brystskjoldet med avrundede framhjørner og klart spissvinklede bakhjørner. Føttenes første ledd (nærmest kroppen) omtrent like langt som de neste tilsammen. Klør ofte med en liten rottann. Dekkvingene hos de norske artene er kortere enn bakkroppen, slik at de siste leddene synes. Dekkvingene har fin, rekkevis ordnet punktur i overflaten. De er generelt mørke, grønnlige, nesten svarte og flere arter har en gul flekk på hver av dekkvingenes spiss.

Levevis

De voksne (imago) finnes ofte nær trær og busker, hvor de lever på blader eller i vegetasjonen på bakken. De kan ofte observeres på blomster hvor de søker nektar og pollen.  
Malthinus tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Addiktologi

Addiktologi, fra det engelske ordet addiction (avhengighet), er en alternativ behandlingsform som tar sikte på å behandle alle former for avhengighet. Addiktologi bygger tildels på Minnesota-modellen, en alternativ terapi for alkoholisme som anser avhengigheten som medfødt og trekker inn familien i behandlingen.
Addiktologien har hatt betydelig utbredelse i Sverige der man også har utdannet terapeuter via den alternative skolen Fria Universitet i Norden som ble etablert av Torbjörn Fjellström i 1993. Denne skolen opprettet i 2010 en filial i Norge under betegnelsen FUN Norge, tilknyttet Addictologi Akademiet (AA) som drives av Espen Andresen som er gestaltterapeut og utdannet addiktolog ved den svenske skolen. Verken i Sverige eller Norge er utdannelsen berettiget offentlig støtte, men i noen tilfeller har norske elever fått dekket sine kostnader fra NAV. Addictologi Akademiet har siden fått krass kritikk av tidligere klienter med påstander om manipulering og svært kostbare kurs, samt tett samarbeid med firmaet Det Norske Kartselskapet. Etter kritikk i norske medier har Fria Universitet i Norden tatt avstand fra praksisen til Addictologi Akademiet. 
Addiktologi mangler vitenskapelig støtte for effekt og er sterkt kritisert av rusforskere. Behandlingen er kostbar, og rusavhengige har blitt oppfordret til å ta opp kostbare forbrukslån for å dekke kostnadene.
The Crying Light

The Crying Light er Antony and the Johnsons tredje musikkalbum.
The Ladder

Bakgrunn

Gitarist og keyboardist Billy Sherwood var hovedsakelig den som produserte det forrige albumet, Open Your Eyes, og bandet søkte nå etter en ekstern produsent og fant canadiske Bruce Fairbairn for å få objektive ører og tanker. Sherwood var nå nærmest degradert til «annen-gitarist» i bandet etter at Khoroshev tok over tangentene.  
Selv om innspillingene gikk over all forventning og alle var meget fornøyd med resultatet, endte avslutningen av albumet tragisk. Rett før de siste vokal-opptakene og den siste lydmiksingen, døde Bruce Fairbairn. Han ble funnet i sitt eget hjem av vokalist Jon Anderson, og Yes har dedisert albumet til Fairbairn.
«Stora Kraveln»

Historien

«Stora Kraveln» var admiralskipet for den dansk-svensk-tyske flåten som ble samlet ved Gotland sent i mai 1535 i grevefeiden. Etter Frederik Is død brøt stridighetene ut om kongevalget idet de ulike tronpretendentene representerte viktige politiske interesser som fulgt til stor uenighet. Med den hanseatiske byen Lübecks innblanding i borgerkrigen med deres støtte til grev Christoffer ble den danske borgerkrigen en nordisk storkonflikt mellom de fleste omkringliggende makter. Hertug Christian som ble hyllet som konge med mesteparten av det danske riksrådets støtte sendt bud til Gustav Vasa om å respektere den dansk-svenske traktaten om allianse mot Lübeck fra februar 1534.
Gustav Vasa intervenerte i den danske borgerkrigen og sendt 1elleve krigsskip ledet av admiral Måns Svensson Some til Gotland med 2 500 soldater ombord. Der ventet den danske kongelige flåten på åtte skip og en jakt fra Norge sammen med en prøyssiske flåte på syv skip på svenskene. Etter den danske admiralen Peder Skram gikk om bord på «Stora Kraveln» dro den allierte krigsflåten sørvestover mot Bornholm. 
Den 8. juni 1535 sloss den allierte flåten med den grevelige-lybske flåten på 26 skip i slaget ved Bornholm. «Stora Kraveln» med støtte fra «Kamperman» angrepet de grevelige-lybske skipene og seilte mot admiralskipet «Mikael». Det ble raskt en duell mellom de to storskipene i den harde vinden med høy sjø som ikke gjorde det mulig å entre hverandre. Begge ble kraftig medtatt under kampene, «Stora Kraveln» mistet fokkemasten og måtte avbrøt kampen for reparasjon. «Mikael» til slutt kom seg vekk på flukt tilbake til København.
I resten av krigen blokkerte den allierte flåten København fra sjøen i Øresund. Imidtertid hadde kong Christian III og Johan Rantzau kommet til Sjælland og startet en beleiring av den danske hovedstaden. Beleiringen så flere mindre sjøtrefninger mellom den grevelige-lybske flåten og den allierte flåten. I sommeren 1536 kapitulerte københavnerne til den danske kongen.
«Stora Kraveln»`s skjebne er dessverre ikke kjent. Den første flåtelisten for den svenske flåten er fra 1564, men det opprinnelige navnet «Elefanten» mente dette var erstattet av det nye storskipet «Elefanten» som ble kjølstrukket i 1554.
København-traktaten i 1709

København-traktaten ble underskrevet i København den 22. oktober 1709 under den store nordiske krigen og fornyet alliansen mellom Det russiske imperiet og Danmark-Norge. Karl XII av Sverige hadde opprinnelig ødelagt den tidligere alliansen i inngått i Travendal (1700) da Russland signerte Vasilij Lukitsj Dolgorukij avtalen i København.
Sigmund Skard-stipendet

Sigmund Skard-stipendet er en litterær pris som utdeles årlig av Litterær avdeling i Det Norske Samlaget i forbindelse med framlegging av forlagets høstliste. Stipendet er på 25 000 kroner.
Håndball-VM 2015 for menn

Gruppe B

Spilles i Doha og Lusail.

Gruppe C

Spilles i Doha.

Gruppe D

Spilles i Doha og Lusail.